CELEX: 62008CA0247
Language: fi
Date: 2009-10-01 00:00:00
Title: Asia C-247/08: Yhteisöjen tuomioistuimen tuomio (ensimmäinen jaosto) 1.10.2009 (Finanzgericht Kölnin (Saksa) esittämä ennakkoratkaisupyyntö) — Gaz de France — Berliner Investissement SA v. Bundeszentralamt für Steuern (Pääomien vapaa liikkuvuus — Emoyhtiölle jaettujen voittojen vapauttaminen lähdeverosta jäsenvaltiossa, jossa tytäryhtiö sijaitsee — Käsite jäsenvaltiossa sijaitseva yhtiö — Ranskalainen oikeudellisessa muodossa société par actions simplifiée toimiva yhtiö)

21.11.2009   
            
            
               FI
            
            
               Euroopan unionin virallinen lehti
            
            
               C 282/11
            
         Yhteisöjen tuomioistuimen tuomio (ensimmäinen jaosto) 1.10.2009 (Finanzgericht Kölnin (Saksa) esittämä ennakkoratkaisupyyntö) — Gaz de France — Berliner Investissement SA v. Bundeszentralamt für Steuern
   (Asia C-247/08) (1)
   
   (Pääomien vapaa liikkuvuus - Emoyhtiölle jaettujen voittojen vapauttaminen lähdeverosta jäsenvaltiossa, jossa tytäryhtiö sijaitsee - Käsite ”jäsenvaltiossa sijaitseva yhtiö” - Ranskalainen oikeudellisessa muodossa société par actions simplifiée toimiva yhtiö)
   2009/C 282/19
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Finanzgericht Köln
   
      Pääasian asianosaiset
   
   
      Kantaja: Gaz de France — Berliner Investissement SA
   
      Vastaaja: Bundeszentralamt für Steuern
   
      Oikeudenkäynnin kohde
   
   Ennakkoratkaisupyyntö — Finanzgericht Köln (Saksa) — EY 43 artiklan, EY 48 artiklan, EY 56 artiklan 1 kohdan ja EY 58 artiklan 1 kohdan a alakohdan ja 3 kohdan sekä eri jäsenvaltioissa sijaitseviin emo- ja tytäryhtiöihin sovellettavasta yhteisestä verojärjestelmästä 23.7.1990 annetun neuvoston direktiivin 90/435/ETY (EYVL L 225, s. 6) 2 artiklan a alakohdan ja direktiivin liitteessä olevan f kohdan tulkinta — ”Jäsenvaltiossa sijaitsevan yhtiön” käsite — Jäsenvaltio, jossa tytäryhtiöllä on kotipaikka, kieltäytyy myöntämästä vapautusta voittojen lähdeverosta Ranskan lainsäädännön mukaisessa muodossa société par actions simplifiée toimivalle emoyhtiölle, koska tätä yhtiömuotoa ei vielä tosiseikkojen tapahtuma-aikaan mainittu direktiivin liitteessä olevassa luettelossa
   
      Tuomiolauselma
   
   
               1)
            
            
               Eri jäsenvaltioissa sijaitseviin emo- ja tytäryhtiöihin sovellettavasta yhteisestä verojärjestelmästä 23.7.1990 annetun neuvoston direktiivin 90/435/ETY 2 artiklan a alakohtaa, luettuna yhdessä sen liitteessä olevan f kohdan kanssa, on tulkittava siten, että ranskalaista oikeudellisessa muodossa société par actions simplifiée toimivaa yhtiötä ei voida pitää mainitussa direktiivissä tarkoitettuna jäsenvaltiossa sijaitsevana yhtiönä jo sen ajanjakson osalta, joka edeltää kyseisen direktiivin muuttamista 22.12.2003 annetulla neuvoston direktiivillä 2003/123/EY.
            
         
               2)
            
            
               Toista kysymystä tutkittaessa ei ole ilmennyt mitään tekijöitä, jotka voisivat vaikuttaa direktiivin 90/435 2 artiklan a alakohdan, luettuna yhdessä direktiivin liitteessä olevan f kohdan ja direktiivin 5 artiklan 1 kohdan kanssa, pätevyyteen.
            
         
      (1)  EUVL C 223, 30.8.2008.